
చెన్నై : ప్రముఖ నటుడు కమల్ హాసన్ తమిళనాడు ముఖ్యమంత్రి పళనిస్వామిపై పరోక్షంగా విరుచుకుపడ్డారు. ఆయన హయాంలో ఘోరమైన అవినీతి జరుగుతూ ఉంటే, ఆయనను రాజీనామా చేయమని ఎవరూ ఎందుకు కోరడం లేదని ఇతర పార్టీలను ప్రశ్నించారు. కమల్ హాసన్ మంగళవారం ట్విటర్ వేదికగా వాడివేడి ప్రశ్నలు సంధించారు.స్వాతంత్ర్య దినోత్సవాల సందర్భంగా కమల్ హాసన్ ఇచ్చిన సందేశంలా మంగళవారం ఆయన ఇచ్చిన ట్వీట్ కనిపిస్తోంది. ‘‘తన ప్రభుత్వంలో జరిగే ప్రమాదాలు, అవినీతికి బాధ్యత వహిస్తూ ముఖ్యమంత్రి రాజీనామా చేయవలసి ఉంటుందని అనుకుంటే, తమిళనాడులో ఏ పార్టీ కూడా ముఖ్యమంత్రి రాజీనామాను ఎందుకు కోరడం లేదు? చాలా నేరాలు జరిగాయి’’ అని కమల్ హాసన్ ట్వీట్ ఇచ్చారు. దీనిని కొద్ది క్షణాల్లోనే వేలాదిమంది రీట్వీట్ చేశారు.ఉత్తమమైన తమిళనాడు తన లక్ష్యమని మరో ట్వీట్లో కమల్ హాసన్ పేర్కొన్నారు. తన గళాన్ని బలపరచే సాహసం ఎవరు చేస్తారని ప్రశ్నించారు. అందుకు సాధనాలుగా డీఎంకే, ఏఐఏడీఎంకే, ఇతర పార్టీలు ఉపయోగపడగలవని, అయితే ఆ పార్టీలన్నీ బండగా మారితే మరొక దానిని చూసుకోవాలని పేర్కొన్నారు.ఇటీవల కమల్ హాసన్ తమిళనాడు మంత్రుల అవినీతి గురించి విమర్శలు గుప్పిస్తున్నారు. రాజకీయ స్టేట్మెంట్లు ఇస్తున్నప్పటి నుంచి ముఖ్యమంత్రిపై ఈ విధంగా విరుచుకుపడటం ఇదే తొలిసారి.

chennai : pramukha natudu kamal hasan tamilanadu mukhyamantri palaniswaamipai parokshamgaa viruchukupaddaaru. aayana hayamlo ghoramaina avineeti jarugutuu unte, aayananu rajinama cheyamani evaruu enduku koradam ledani itara paarteelanu prasninchaaru. kamal hasan mangalavaaram twiter vedikagaa vadivedi prasnalu sandhinchaaru.swaatantrya dinotsavala sandarbhamgaa kamal hasan ichina sandesamla mangalavaaram aayana ichina tweet kanipistondi. ‘‘tana prabhutvamlo jarige pramaadaalu, avineetiki baadhyata vahistuu mukhyamantri rajinama cheyavalasi untundani anukunte, tamilanaadulo e party kuudaa mukhyamantri rajinamanu enduku koradam ledu? chala neraalu jarigai’’ ani kamal hasan tweet icharu. deenini koddi kshanaallone velaadimandi reatveet chesaru.uttamamaina tamilanadu tana lakshyamani maro tweetlo kamal hasan perkonnaru. tana galaanni balaparache saahasam evaru chestaarani prasninchaaru. anduku saadhanaalugaa dmca, aidaenke, itara paarteelu upayogapadagalavani, ayithe aa paartiilannii bandagaa maarithe maroka daanini chusukovalani perkonnaru.iteevala kamal hasan tamilanadu mantrula avineeti gurinchi vimarsalu guppistunnaru. rajakeeya statementlu istunnappati nunchi mukhyamantripai ee vidhamgaa viruchukupadatam ide tolisari.